Jul 24,2015
పెరిగిన ఇండియన్‌ బ్యాంకు లాభాలు
న్యూఢిల్లీ : ప్రస్తుత ఆర్ధిక సంవత్సరం ఏప్రిల్‌ నుంచి జూన్‌తో ముగిసిన తొలి త్రైమాసికం (క్యూ1)లో ఇండియన్‌ బ్యాంకు లాభాలు 4 శాతం పెరిగి రూ.215.28 కోట్లకు చేరాయి. గతేడాది ఇదే త్రైమాసికంలో రూ.207.16 కోట్ల లాభాలు నమోదు చేసుకుంది. గత త్రైమాసికంలో బ్యాంకు మొత్తం ఆదాయం రూ.4494.5 కోట్లకు చేరింది. 2014 ఇదే జూన్‌తో ముగిసిన త్రైమాసికంలో రూ.4,144 కోట్ల ఆదాయం ఆర్జించింది. గతేడాది ఇదే కాలంలో జిఎన్‌పిఎ రూ.4722.87 కోట్లతో 4.01 శాతంగా ఉంది. క్రితం జూన్‌ ముగింపు నాటికి ఇండియన్‌ బ్యాంకు నికర నిరర్థక ఆస్తులు రూ.2,856.80 కోట్ల నుంచి రూ.3,193.29 కోట్లకు చేరాయి. తొలి త్రైమాసికంలో తమ బ్యాంకు మొత్తం వ్యాపారం రూ.3,00,436 కోట్లకు చేరిందని ఇండియన్‌ బ్యాంకు మేనేజింగ్‌ డైరెక్టర్‌, సిఇఒ ఎంకె జైన్‌ అన్నారు. ఇందులో డిపాజిట్లు రూ.1,75,438, రుణాలు రూ.1,24,998 కోట్లుగా నమోదయ్యాయని చెప్పారు.
మీ స్నేహితులకు రికమెండ్ చెయ్యండి